Bumm.sk | Többnapos holttestre bukkantak Privigyén
Többnapos holttestre bukkantak Privigyén
2018. július 26. csütörtök - 12:30
A férfi holttestére a privigyei (Prievidza) Handlovka folyó partján találtak. A 37 éves Milan nemrég szabadult a börtönből, és az utcán élt.
A 37 éves Milan holttestére a privigyei Handlovka folyó partján, a híd alatt találtak rá, majd azonnal értesítették a rendőrséget. Az orvos elmondása szerint a vérbe fagyott holtest már több napja heverhetett a földön.
A férfinál semmilyen iratot nem találtak, a hozzátartozói azonban azonosítani tudták. Az elhunyt 37 éves, és nemrég szabadult a börtönből. A férfi azután került börtönbe, hogy 2014 februárjában egy késsel támadt az egyik társára.
"Gyakran megverték, legutoljára is tele volt monoklival. Fiatalok verték el" – mondta az áldozat fia.
A halál pontos okára a boncolás után derül fény. A rendőrség emberölés miatt indított eljárást az ügyben.
Kivégezték a gyilkos japán szekta összes tagját
Agyonlőttek egy újságírót Mexikóban
Biciklis gyilkos lőtte le Bush volt szívsebészét
Az Iszlám Állam több feltételezett tagját vették őrizetbe Törökországban. ​A török rendőrség őrizetbe vette csütörtökre virradóra az Iszlám Állam terrorszervezet 12 feltételezett tagját Isztambulban – jelentette az Anadolu török állami hírügynökség.